
          ROMÂNIA 

JUDEŢUL CONSTANŢA

ORAŞUL TECHIRGHIOL

Anexă la Raportul de Specialitate nr. 456 / 09.01.2023 al Direcţiei de Asistenţă Socială

RAPORT   SEMESTRIAL

-Semestrul  II  al  anului 2023-

Având în vedere prevederile art. 29, alin. (1) din H.G. nr. 268/2007, pentru aprobarea Normelor metodologice de aplicare a prevederilor Legii nr. 448/2006, privind protecţia şi promovarea drepturilor persoanelor cu handicap, republicată, cu modificările şi completările ulterioare, Serviciul Public de Asistenţă Socială de la nivelul primăriei, în cazul nostru, Direcţia de Asistenţă Socială trebuie să prezinte semestrial Consiliului Local un raport care conține date referitoare la activitatea asistenţilor personali ai persoanelor încadrate în gradul de handicap „grav cu asistent personal”, precum:

a) Dinamica angajării asistenţilor personali; 

b) Modul în care se asigură înlocuirea asistentului personal pe perioada concediului de odihnă, în strânsă legătură cu lipsa sau posibilitatea de dezvoltare a centrelor de tip respiro; 

c) Informaţii privind numărul de asistenţi personali instruiţi; 

d) Numărul de controale efectuate şi problemele sesizate.

Menţionăm că în conformitate cu prevederile Legii nr. 448/2006, privind protecţia şi promovarea drepturilor persoanelor cu handicap, republicată, cu modificările şi completările ulterioare rolul Direcţiei de Asistenţă Socială este acela de a monitoriza îndeplinirea atribuţiilor şi obligaţiilor ce le revin asistenţilor personali ai persoanelor încadrate în gradul de handicap „grav cu asistent personal”, în vederea ameliorării situaţiei acestora, astfel încât aceştia să primească îngrijire în condiții optime la nivelul la care situaţia lor o cere, pentru satisfacerea întregului lanţ de nevoi fizice, personale, sociale și spirituale ale lor. 

Dat fiind aspectele relatate mai sus, la sfârşitul semestrului II al anului 2023, Direcţia de Asistenţă Socială Techirghiol raportează următoarele:
a) Dinamica angajării asistenţilor personali:
La sfârşitul semestrului II al anului 2023, în cadrul Direcţiei de Asistenţă Socială figurează ca angajaţi un număr de 35 asistenţi personali ai persoanelor cu handicap „grav cu asistent personal” şi un număr de 24 indemnizaţii lunare pentru persoana cu handicap „grav cu asistent personal”.

b) Modul în care se asigură înlocuirea asistentului personal pe perioada concediului de odihnă, în strânsă legătură cu lipsa sau posibilitatea de dezvoltare a centrelor de tip respiro:

Asistenţii personali beneficiază pe parcursul anului de concediu de odihnă, perioadă în care angajatorul trebuie să asigure un înlocuitor asistentului personal aflat în concediu, iar în situaţia în care angajatorul nu poate asigura un înlocuitor, persoanei cu handicap grav i se acordă o indemnizaţie echivalentă cu salariul net al asistentului personal sau găzduirea într-un centru de tip respiro. Pe teritoriul oraşului Techirghiol nu există însă un centru de tip respiro, astfel că se plăteşte persoanei cu handicap grav o indemnizaţie echivalentă cu salariul net al asistentului personal.

c) Informații privind numărul de asistenti personali instruiţi:

Precizăm că în conformitate cu prevederile art. 38, lit. a din Legea nr. 448/2006, privind protecţia şi promovarea drepturilor persoanelor cu handicap, republicată, cu modificările şi completările ulterioare, asistenții personali au obligația să participe o dată la 2 ani la o instruire organizată de angajator. În semestrul II al anului 2023 nu a fost organizată nicio instruire în acest sens.
d) Numărul de controale efectuate şi problemele sesizate:
Un rol important al instituţiei noastre este de a monitoriza atribuţiile şi obligaţiile care le revin asistenţilor personali ai persoanelor cu handicap „grav cu asistent personal”, în vederea ameliorării situaţiei acestora, astfel încât acestea să primească îngrijire specială la nivelul la care situaţia lor o cere, pentru satisfacerea întregului lanţ de nevoi fizice, personale, sociale şi spirituale ale lor. 

Indiferent de vârsta sau de handicapul cu care se confruntă acest segment social, el are dreptul fundamental la autodeterminare şi individualitate, pentru depăşirea condiţiei de handicap şi a reinserţiei sociale. 

Îngrijirile ce li se acordă permit persoanelor cu handicap grav să îşi valorifice potenţialul fizic, intelectual, spiritual, emoţional şi social, în pofida handicapului de care suferă. 

În conformitate cu prevederile art. 40 alin. (2) din Legea nr. 448/2006, privind protecţia şi promovarea drepturilor persoanelor cu handicap, republicată, modificată şi completată, Direcţia de Asistenţă Socială dispune efectuarea de controale periodice asupra activităţii asistenţilor personali şi prezintă semestrial un raport Consiliului Local. 

Inspectorii din cadrul Direcţiei de Asistenă Socială au efectuat controale la domiciliul persoanelor cu handicap pentru a constata dacă asistentul personal îşi îndeplineşte obligaţiile. În urma acestor controale au fost evidenţiate: climatul familial, reţeaua socială / legătura cu comunitatea, situaţia economică, educaţia, condiţiile de locuit, nevoile medicale. Asistenţii personali au declarat că prestează pentru persoana cu handicap grav toate activităţile şi serviciile prevăzute în contractul individual de muncă, în fişa postului şi în planul de recuperare pentru copilul cu handicap grav, respectiv în planul individual de servicii al persoanei adulte cu handicap grav, că tratează cu respect, bună credinţă şi înţelegere persoana cu handicap grav şi să nu abuzeze fizic, psihic sau moral de starea acesteia.

Alte servicii de care beneficiază persoanele cu handicap:
1. Indemnizaţie lunară pentru persoanele cu handicap grav cu asistent personal care optează pentru această formă de protecție în locul asistentului personal:
În semestrul II al anului 2023 s-au înregistrat cazuri noi de acordare a indemnizaţiei pentru persoanele cu handicap grav cu asistent personal.

           iulie       august         septembrie       octombrie        noiembrie       decembrie

           23             22                  22                      23                   22                    24
2. Card - legitimaţie de parcare pentru persoanele cu handicap:

În conformitate cu prevederile art. 65, alin. (2) din Legea nr. 448/2006, privind protecţia şi promovarea drepturilor persoanelor cu handicap, republicată, cu modificările şi completările ulterioare în semestrul II al anului 2023 au fost eliberate un număr de 7 carduri – legitimaţie de parcare pentru persoanele cu handicap (toate tipurile de deficiențe). Autovehiculul care transportă o persoană cu handicap posesoare de card-legitimaţie beneficiază de parcare gratuită în locurile special amenajate din România.

Având în vedere cele expuse, apreciem că serviciile acordate persoanelor cu dizabilități, prin intermediul Direcţiei de Asistenţă Socială Techirghiol au fost realizate cu succes, atât persoanele cu handicap, cât şi asistenții personali beneficiază permanent de informare, consiliere şi suport din partea compartimentului de specialitate din cadrul Direcţiei de Asistenţă Socială Techirghiol.

Raportul urmează să se prezinte în sedinţa Consiliului local din luna Ianuarie, anul 2024 şi ulterior, în termen de 30 de zile va fi transmis spre informare către A.J.P.I.S. Constanţa. 

